CELEX: 32020R1588
Language: ro
Date: 2020-06-25 00:00:00
Title: Regulamentul delegat (UE) 2020/1588 al Comisiei din 25 iunie 2020 de modificare a anexei I la Regulamentul (UE) 2017/821 al Parlamentului European și al Consiliului prin stabilirea unor praguri de volum pentru minereurile de tantal sau niobiu și concentratele lor, minereurile de aur și concentratele lor, oxizii și hidroxizii de staniu, tantalați și carburile de tantal

30.10.2020   
               
               
                  RO
               
               
                  Jurnalul Oficial al Uniunii Europene
               
               
                  L 360/1
               
            
         REGULAMENTUL DELEGAT (UE) 2020/1588 AL COMISIEI
         din 25 iunie 2020
         de modificare a anexei I la Regulamentul (UE) 2017/821 al Parlamentului European și al Consiliului prin stabilirea unor praguri de volum pentru minereurile de tantal sau niobiu și concentratele lor, minereurile de aur și concentratele lor, oxizii și hidroxizii de staniu, tantalați și carburile de tantal
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2017/821 al Parlamentului European și al Consiliului din 17 mai 2017 de stabilire a unor obligații de diligență necesară în cadrul lanțului de aprovizionare care revin importatorilor din Uniune de staniu, tantal și tungsten, de minereuri ale acestora și de aur provenind din zone de conflict și din zone cu risc ridicat (1), în special articolul 1 alineatul (4),
         întrucât:
         
                     (1)
                  
                  
                     Anexa I la Regulamentul (UE) 2017/821 conține o listă de minerale și de metale incluse în domeniul de aplicare al regulamentului respectiv și stabilește anumite praguri de volum anuale pentru importul mineralelor și metalelor respective.
                  
               
                     (2)
                  
                  
                     În conformitate cu articolul 1 alineatul (3) din Regulamentul (UE) 2017/821, regulamentul menționat nu se aplică importatorilor Uniunii în cazul în care volumul anual al fiecăruia dintre mineralele sau metalele corespunzătoare importat de către aceștia este inferior pragului de volum prevăzut în anexa I la regulamentul respectiv. Respectivele praguri se stabilesc la un nivel care să garanteze că cel puțin 95 % din volumele totale de fiecare mineral și metal importate în Uniune sunt supuse obligațiilor prevăzute în regulament pentru importatorii Uniunii.
                  
               
                     (3)
                  
                  
                     La momentul adoptării regulamentului, în 2017, nu existau coduri din Nomenclatura combinată suficient de detaliate pentru cinci dintre mineralele și metalele specifice enumerate în anexa I. Drept rezultat, datele privind importurile de aceste minerale și metale nu erau disponibile și, prin urmare, nu au fost încă stabilite cinci praguri de volum în anexa I.
                  
               
                     (4)
                  
                  
                     În conformitate cu articolul 1 alineatul (4) din Regulamentul (UE) 2017/821, Comisia trebuie să stabilească pragurile de volum care au rămas nestabilite în anexa I prin adoptarea unui act delegat, în conformitate cu articolele 18 și 19 din Regulamentul (UE) 2017/821, pentru a modifica anexa I. Dacă este fezabil, actul delegat trebuie adoptat până la data de 1 aprilie 2020, dar nu mai târziu de 1 iulie 2020.
                  
               
                     (5)
                  
                  
                     Regulamentul (UE) 2017/821 a creat cinci noi subdiviziuni ale Tarifului vamal integrat al Comunităților Europene („TARIC”), corespunzătoare celor cinci minerale și metale pentru care nu au fost încă stabilite praguri, cu privire la care autoritățile vamale ale statelor membre au colectat date vamale de la intrarea în vigoare a regulamentului în iunie 2017.
                  
               
                     (6)
                  
                  
                     În conformitate cu articolul 18 din Regulamentul (UE) 2017/821, Comisia trebuie să se bazeze pe informațiile privind importurile per importator al Uniunii furnizate de statele membre cu privire la cei doi ani anterior, adică pentru 2018 și 2019.
                  
               
                     (7)
                  
                  
                     Prin urmare, anexa I la Regulamentul (UE) 2017/821 trebuie modificată în consecință,
                  
               ADOPTĂ PREZENTUL REGULAMENT:
         
            Articolul 1
            Anexa I la Regulamentul (UE) 2017/821 se modifică în conformitate cu anexa la prezentul regulament delegat.
         
         
            Articolul 2
            Prezentul regulament delegat intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament delegat este obligatoriu în toate elementele sale și se aplică direct în toate statele membre.
            Adoptat la Bruxelles, 25 iunie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 130, 19.5.2017, p. 1.
      
      
         
            ANEXĂ
            Anexa I la Regulamentul (UE) 2017/821 se modifică după cum urmează:
            
                        1.
                     
                     
                        în „Partea A: Minerale”, tabelul se modifică după cum urmează:
                        
                                    (a)
                                 
                                 
                                    rândul trei se înlocuiește cu următorul text:
                                    
                                                „Minereuri de tantal sau niobiu și concentratele lor
                                             
                                             
                                                Ex26159000 
                                             
                                             
                                                10
                                             
                                             
                                                100 000 ”
                                             
                                          
                              
                                    (b)
                                 
                                 
                                    rândul patru se înlocuiește cu următorul text:
                                    
                                                „Minereuri de aur și concentratele lor
                                             
                                             
                                                Ex26169000 
                                             
                                             
                                                10
                                             
                                             
                                                4 000 000 ”
                                             
                                          
                              
                  
                        2.
                     
                     
                        în „Partea B: Metale”, tabelul se modifică după cum urmează:
                        
                                    (a)
                                 
                                 
                                    rândul doi se înlocuiește cu următorul text:
                                    
                                                „Oxizi și hidroxizi de staniu
                                             
                                             
                                                Ex28259085 
                                             
                                             
                                                10
                                             
                                             
                                                3 600 ”
                                             
                                          
                              
                                    (b)
                                 
                                 
                                    rândul cinci se înlocuiește cu următorul text:
                                    
                                                „Tantalați
                                             
                                             
                                                Ex28419085 
                                             
                                             
                                                30
                                             
                                             
                                                30”
                                             
                                          
                              
                                    (c)
                                 
                                 
                                    rândul șapte se înlocuiește cu următorul text:
                                    
                                                „Carburi de tantal
                                             
                                             
                                                Ex28499050 
                                             
                                             
                                                10
                                             
                                             
                                                770”